《猫犬叹》
元代·艾性夫

饭猫奉鱼肉，怜惜同寝处。饲犬杂糠籺，呵斥出庭户。

犬行常低循，猫坐辄箕踞。爱憎了不同，拘肆固其所。

虚堂夜搜搅，忽报犬得鼠。问猫尔何之，翻瓮窃醢脯。

犬虽出位终爱主，猫兮素餐乌用汝。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。